WEB-SERVENTA	Avendaño gessec a balhar compde a Carriazo de çò qu'auie vist e de çò qu'ère negociant; eth quau per mil senhaus se'n sabec de se com eth sòn amic venguie de nafrat pera amorosa pestiléncia; mès que non li volec díder arren peth moment, entà veir s'ac meritaue era causa dera que neishien es extraordinàries laudances e granes iperbòles qu'era beresa de Costança apitaue sus es madeishi cèus.